Here is a page extracted from Wikipedia that may contain CSS, HTML, and a lot of unformatted text.

Title: تركى الحمد
Content: تركى حمد تركى الحمد ( اتولد فى الكرك، الأردن، 10 مارس 1952 ) ، كاتب و روائى و محلل سياسى و استاذ جامعى و مفكر سعودى كبير و رمز من رموز الفكر الليبرالى فى السعوديه.

اتولد تركى الحمد فى الكرك فى الاردن سنة 1952 من اسره سعوديه. قضى شبابه فى منطقة الدمام و بعد ماخلص دراسته المدرسيه دخل جامعة الملك سعود فى الرياض لكن اتقبض عليه و هو فى سنه أولى و اتسجن سنتين ، و بعد الافراج عنه سافر على امريكا و درس هناك و حصل على ماجيستير العلوم الساسيه من جامعة كلورادو فى امريكا فى سنة 1979 ، و لما رجع السعوديه اشتغل استاذ للعلوم السياسيه فى كلية العلوم الإداريه فى جامعة الملك سعود من 1985 ل 1995.

كتب فى جورنال " الرياض " و بعدين من سنة 1990 كتب فى جورنال " الشرق الأوسط " و بعد توقف عن الكتابه رجع ليها تانى فى جورنال " الوطن".

فى سنة 1986 نشر كتاب " الحركات الثورية المقارنة " و فى 1992 نشر " دراسات أيديولوجية فى الحالة العربية " ، و فى 1993 " الثقافة العربية أمام تحديات التغيير " ، و " عن الانسان أتحدث " فى سنة 1995.

فى سنة 1995 نشر ثلاثيه روائيه اسمها " أطياف الأزقه المهجوره " جابت له مشاكل بسبب تعرضها لموضوعات بتعتبر حساسه فى المجتمع السعودى. اثارت الروايه دى جدل كبير فى السعوديه حيث انه اتعرض فيها للدين و السياسه و الجنس و هى موضوعات كانت وقت نشرها بتعتبر تابو فى المجتمع السعودى و وصل الموضوع لدرجة اصدار شيوخ فتاوى بتكفيره و اباحة قتله بحجة انه اتعرض للى سموه " ثوابت الشريعة ". بعد التلاثيه الروائيه كتب " الثقافة العربية فى عصر العولمة " و بعد كده رجع لكتابة الروايات فكتب روايتين هما " شرق الوادى " و " جروح الذاكرة ". و بعد الروايتين اصدر كتابين هما " ويبقى التاريخ مفتوحا " و " من هنا يبدأ التغيير " و فى سنة 2004 اصدر رواية " ريح الجنة " اللى اتحولت لمسلسل تليفزيونى.

تركى الحمد عنده تلت ولاد و بنتين.

مؤلفاته 
 الحركات الثورية المقارنة، 1986.
 دراسات أيديولوجية فى الحالة العربية، 1992.
 الثقافة العربية أمام تحديات التغيير، 1993.
 عن الانسان أتحدث، 1995.
 أطياف الأزقة المهجورة ، 1995 و هى ثلاثية روائية بتتكون من :
 العدامة
 الشميسي
 الكراديب
 الثقافة العربية فى عصر العولمة، 199.
 شرق الوادي (رواية)، 200.
 جروح الذاكرة (رواية)، 200.
 ويبقى التاريخ مفتوحا، 200.
 من هنا يبدأ التغيير، 2004.
 ريح الجنة (رواية)، 2005.
 السياسة بين الحلال والحرام
 الياليقبل

وصلات خارجية 
 روافد: حوار توثيقي مع تركي الحمد "الجزء الاول". العربية نت 
 روافد: حوار توثيقي مع تركي الحمد "الجزء الثاني". العربية نت 

مواليد 1953
كتاب سعوديين
مواليد 1952